《苏武慢 其十四》
明代·夏言

灵鹫山前，葛阳溪上，野老园开后乐。花木平泉，风烟绿野，不减后翁西洛。

前辈高情，浮生旧梦，回首千年如昨。叹乾坤、元气长存，吾道未应萧索。

耳边闻、边境无虞，丰年多黍，扶杖岂胜雀跃。篱下鸡肥，瓮头酒熟，唤取比邻共酌。

有客相过，兰舟夜泛，箫鼓笙歌间作。醉归时、斗柄横斜，月转宝楼西角。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。